**НАЦРТ**

На основу чл. 99. став 13. и чл. 100. став 1. тачке 2. Закона о планирању и изградњи („Сл. гласник РС", бр. 72/2009, 81/2009 - испр., 64/2010 – одлука УС, 24/2011, 121/2012, 42/2013 – одлука УС, 50/2013 – одлука УС, 98/2013 – одлука УС, 132/2014, 145/2014, 83/2018, 31/2019, 37/2019- др. закон, 9/2020 и 52/2021), члана 30. а складу са 16. и 29. ст. 1 тачка 2. и чл. 34. Одлуке о грађевинском земљишту (“Службени гласник општине Великог Градиште”, бр. 17/2021), члана 40. Статута општине Велико Градиште (“Службени гласник општине Велико Градиште”, бр. 2/19), чл. 2. и 12. Закона о промету непокретности („Сл. гласник РС“, бр. 93/2014, 121/2014 и 6/2015) и члана 136. Закона о општем управном поступку (“Сл. Гласник РС“, бр. 18/2016 и 95/18 - аутентично тумачење), поступајући по захтеву Стевановић Предрага и Стевановић Јелисавете из Београда, ул. Народних хероја 41а/3/7, а по спроведеном поступку отуђења непосредном погодбом у складу са Одлуком број 464-255/2021-01-2 од 23.07.2021. године Председника општине Велико Градиште, на предлог Општинског Већа општине Велико Градиште,

Скупштина општине Велико Градиште на \_\_. седници одржаној дана \_\_\_\_\_\_\_\_\_ године, донела је,

**Р Е Ш Е Њ Е**

**О ОТУЂЕЊУ ГРАЂЕВИНСКОГ ЗЕМЉИШТА ИЗ ЈАВНЕ СВОЈИНЕ ОПШТИНЕ ВЕЛИКО ГРАДИШТЕ РАДИ ИСПРАВКЕ ГРАНИЦА СУСЕДНИХ КАТАСТАРСКИХ ПАРЦЕЛА**

**I**

**ОТУЂУЈE СЕ** из јавне својине општине Велико Градиштепоступком непосредне погодбе уз накнаду, грађевинско земљиште које чини **катастарска парцела број 142/6** , грађевинско земљиште ван граница ггз **укупне површине од 89 m2**, уписана у ЛН број 522 КО Рам, а у циљу исправке граница суседне катастарске працеле број 142/5 укупне површине од 371 m2 КО Рам, понуђачима **Стевановић Предрагу и Стевановић Јелисавети из Београда, ул. Народних хероја 41а/3/7**.

**II**

**ОБАВЕЗУЈУ СЕ** стицаоци да плате накнадуза отуђење грађевинског земљишта у износу од 9,50еврa/m2 односно укупно износи 845,50 евра у динарској противвредности по средњем курсу НБС на дан уплате, у корист општине Велико Градиште на уплатни рачун број 840-841151843-84 (модел 97, позив на број 59-110), у року од 15 дана од дана достављања овог решења.

**III**

**ОБАВЕЗУЈУ СЕ** стицаоци да у року од 30 дана од дана достављања овог Решења, са општином Велико Градиште закључи Уговор којим ће уредити међусобна права и обавезе, а који у име општине закључује председник општине по претходно прибављеном мишљењу општинског правобранилаштва.

**IV**

Земљиште које је предмет овог Решења није комунално уређено, а отуђује се стицаоцима у виђеном стању, ради исправке граница суседних парцела о трошку стицаоца уз израду елабората геодетских радова.

Општина Велико Градиште дозвољава стицаоима да своје право својине на прибављеном земљишту укњиже у одговарајућим Јавним књигама.

У случају да стицаоци не плате накнаду за отуђење земљишта, трошкове поступка, или са општином Велико Градиште не закључе Уговор, све у роковима одређеним одељком II и III овог решења, Скупштина општине Велико Градиште поништиће ово решење.

**О б р а з л о ж е њ е**

Одељењу за урбанизам и имовинско-правне послове, Општинске управе општине Велико Градиште поднели су захтев дана 12.07.2021. године Стевановић Предраг и Стевановић Јелисавета из Београда, ул. Народних хероја 41а/3/7, ради прибављања грађевинског земљишта из јавне својине општине Велико Градиште уз накнаду, које чини к.п.бр.142/6, грађевинско земљиште ван граница ггз, уписана као јавна својина општине Велико Градиште, укупне површине 89m2, уписане у Лист непокретности бр.522, КО Рам, а у циљу исправке граница суседне к.п.бр.142/5 КО Рам чији су власници подносиоци захтева.

Поступајући по захтеву наведено одељење је прибавило копију плана број 953-1-038/2021-222 од 15.07.2021. године Службе за катастар непокрености Велико Градиште, па се увидом у исту утврђује да су кат. парц. број 142/5 и 142/6 КО Рам суседне катастарске парцеле. Из листа непокретности број 522 КО Рам, утврђује се да је кат. парц. бр. 142/6 укупне површине од 89 m2, уписана са правом јавне својине општине Велико Градиште, док се увидом у лист непокретности број 596 КО Рам утврђује да је кат. парц. број 142/5 укупне површине површине од 371m2, уписана са правом приватне својине, односно заједничке имовине супружника Стевановић Предрага и Стевановић Јелисавете из Београда, ул. Народних хероја бр.41а/3/7. Даље, наведено одељење Општинске управе издало је урбанистичке услове за исправку границе парцеле број 464-245/2021-06 од 16.07.2021. године на основу које се утврђује да предметна кат. парц. бр. 142/6 КО Рам због свог облика и положаја, није условна за градњу, а да се иста налази у обухвату Плана детаљне реглације „Подручје тврђаве Рам“ („Службени гласник општине Велико Градиште“ бр.15/2015). Надаље, од стране наведеног одељења, прибављена је сагласност општинског правобраниоца општине Велико Градиште број 12/21 од 22.07.2021. године, ради исправке граница суседних катастарских парцела ближе одређених у тачки 1. диспозитива овог решења. Тржишна вредност предметне парцеле која се отуђује из јавне својине утврђена је у износу од 970 динара по квадратном метруо чему је комисија за процену тржишне вредности Општинске управе општине Велико Градиште сачинила записник број 464-241-5/2021-01 од 16.07.2021. године, те на овако утврђену висину тржишне вредности подносиоци захтева нису имали примедби.

Имајући у виду све напред наведено, Председник општине је донео Одлуку број 464-255/2021-01-2 од 23.07.2021. године, којом је покренут поступак отуђења грађевинског земљишта из јавне својине општине Велико Градиште непосредном погодбом и уз накнаду.

Комисија СО Велико Градиште за прибављање и располагање грађевинским земљиштем у јавној својини, спровела је поступак непосредне погодбе и записнички констатовала да су понуђачи из диспозитива понудили да за прибављање предметног земљишта плате износ од 9,50 еврa/m2 oдносно укупно 845,50 евра у динарској противвредности по средњем курсу НБС на дан уплате и да ће понуђени износ платити у року од 15 дана од дана достављања решења о отуђењу предметне катастарске парцеле. Примедби понуђача на спроведени поступак није било. Стога је комисија предложила да се предметно земљиште отуђи лицима из одељка I диспозитива, по цени из одељка II диспозитива овог решења.

Разматрајући захтев и све списе предмета, а при неспорно утврђеном чињеничном стању да предметна катастарска парцела у јавној својини због своје површине није условна за изградњу, да је мања од суседне катастарске парцеле која је у власништву подносиоца захтева, да је за исправку граница парцела прибављена сагласност општинског правобраниоца, да је надлежна комисија спровела поступак непосредне погодбе и да је подносилац захтева ради прибављања прихватио да плаћа цену вишу од процењене тржишне вредности земљишта, а како су испуњени законски услови прописани чланом 68. Закона о планирању и изградњи, овај орган је одлучио да се може удовољити захтеву странке, па је донео одлуку као у диспозитиву.

Одредбом коју прописује чл. 99. став 13. и чл. 100. став 1. тачка 2. Закона о планирању и изградњи („Службени гласник РС“, број 72/2009, 81/2009 – испр., 64/2010 – одлука УС, 24/2011, 121/2012, 42/2013 – одлука УС, 50/2013 – одлука УС, 98/2013 – одлука УС, 132/2014, 145/2014, 83/2018, 31/2019, 37/2019-др.закон, 9/2020 и 52/2021), регулисан је начин и поступак отуђења грађевинског земљишта у јавној својини и надлежност органа за спровођење поступка. Чланом 68. истог Закона прописани су услови и поступак за исправку граница суседних катастарских парцела на основу елабората геодетских радова.

Одредбом члана 30. Одлуке о грађевинском земљишту (''Службени гласник општине Велико Градиште'', број 17/2021), утврђена је надлежност Председника општине Велико Градиште за доношење одлуке о покретању поступка ради отуђења грађевинског земљишта и прописан је поступак непосредне погодбе. Чланом 16. исте Одлуке одређено је да се грађевинско земљиште отуђује по тржишним условима, а чланом 29. став 1. прописано је да се грађевинско земљиште може отуђити непосредном погодбом у случају исправке граница суседних парцела. Надлежност Скупштине општине за доношење решења о располагању грађевинским земљиштем, прописана је чланом 13. исте Одлуке.

Из свега напред изнетог, а у складу са одредбом члана 40. Статута општине Велико Градиште (“Службени гласник општине Велико Градиште”, бр. 2/19), члана 13. Одлуке о грађевинском земљишту (''Службени гласник општине Велико Градиште'', број 17/2021), чл. 2. и 12. Закона о промету непокретности („Сл. гласник РС“, бр. 93/2014, 121/2014 и 6/2015) и члана 136. Закона о општем управном поступку (“Сл. Гласник РС“, бр. 18/2016 и 95/18 - аутентично тумачење), предлаже се Скупштини општине Велико Градиште да донесе решење како је у диспозитиву дато.

Упутство о правном средству: Против овог решења не може се изјавити жалба, али се може покренути управни спор тужбом код Управног суда у Београду, у року од 30 дана од дана пријема решења. Тужба се предаје Суду непосредно или поштом.

Обрађивач: Одељење за урбанизам и имовинско правне послове